****

COMUNICAT DE PRESĂ

**CONCERT- OMAGIU DEDICAT MEDICILOR ȘI CADRELOR MEDICALE IMPLICATE ÎN LUPTA CU NOUL CORONAVIRUS SARS-CoV2**

Eveniment organizat de **Asociația Medicală Română** și susținut de

**Orchestra Medicilor dr. Ermil Nichifor**, sub bagheta dirijorului Iosif Ion Prunner. Desfășurat sub deviza: **Poartă mască, poți salva vieți!**

Au fost și au rămas în prima linie încercând să-i salveze pe ceilalți. Mulţi dintre ei nu au reuşit să se salveze pe ei înșiși. Medici, cadre medicale au plătit cu viaţa ducându-și misiunea până la capăt. Este momentul să le fie adus un tribut de onoare și nu oricum, ci “într-o limbă care vindecă și vorbește tuturor inimilor” (George Enescu), chiar de către colegii lor de breaslă.

Luni, **24 august, ora 20:00**, pe **Esplanada Atenului Român** va avea loc concertul-omagiu organizat de **Asociația Medicală Română** și susținut de **Orchestra Medicilor “Dr. Ermil Nichifor”** sub bagheta dirijorului Iosif Ion Prunner, în onoarea medicilor și a cadrelor medicale implicate în lupta cu noul coronavirus.

Concertul este un tribut de onoare adus medicilor și cadrelor medicale aflate în prima linie a luptei cu pandemia dar, în egală măsură, reprezintă și un tribut adus umanității.

Cu acest prilej, **Asociația Medicală Română** lansează și o campanie națională (până la finele anului) de conștientizare și informare “Poartă masca. Poți salva vieți.”, precum și provocarea în social media #Zambestecuochii.

Concertul-omagiu medicilor va fi difuzat *live* pe TV si preluat pe rețelele sociale.

Vă invităm să fiți alături de medici și cadrele medicale susținând aceasta campanie

prin **share** vizual Concert-Omagiu atasat, in social media, cu:

**tag** catre @asociatia.medicala.romana.1857 si

**hastag**: #amr #concertomagiumedicilor #poartamasca #zambestecuochii

 [https://AMRorg.ro/m4m/](https://amrorg.ro/m4m/), e-mail: info@amrorg.ro